Krasta iela (Rīga)

Krasta iela ir viena no Rīgas lielākajām ielām Daugavas labajā krastā. Tā atrodas Latgales apkaimes apkaimē. Kopējais ielas garums ir 3,66 kilometri un tā sastāv no 3 braukšanas joslām katrā virzienā. Krasta iela sākas no Ģenerāļa Radziņa krastmalas un Jēzusbaznīcas ielas krustojuma un iet gar Latgales apkaimes rietumu daļu, paralēli Daugavai. Tā beidzas pie Dienvidu tilta, kur galvenās ielas funkcijas turpina Latgales iela.

 Vēsture 
Krasta ielas sākotnējais nosaukums bija Daugavas Krasta iela (vācu: Dünaufer Strasse), un tā stiepās no tagadējas Vilhelma Purvīša ielas līdz Toma ielai ap vietu, kur tagad atrodas Mazā Krasta iela. Iela savu pašreizējo nosaukumu ieguva 1902. gadā, bet pašreizējo atrašanās vietu — 1969. gadā, kad tika pārbūvēta tuvāk Daugavai.citariga.lv. Atjaunināts: .

Līdz 2017. gadam Ģenerāļa Radziņa krastmala bija Krasta ielas sākums.Krasta ielas sākuma posmu plāno pārdēvēt par Ģenerāļa Radziņa krastmalu, delfi.lv. Atjaunināts: .

 Ielas apbūve 
Krasta ielas apbūvē dominē komercapbūve, to vidū daudzi tirdzniecības pakalpojumu sniedzēji. Daudzās vietās Krasta iela gar Daugavu ir neapbūvēta un to aizņem neapsaimniekotas vai daļēji apsaimniekotas dabas teritorijas.

Krasta ielā atrodas vairākas lielas infrastruktūras būves, piemēram, tirdzniecības centrs "Mols" (Krasta iela 46), ēdināšanas un atpūtas centrs "Lido" (Krasta iela 76), veikali "Depo" (Krasta iela 36) un "MC2" (Krasta iela 68A).


 Skatīt arī 
 Latgales priekšpilsēta
 Latgales apkaime
 Mazā Krasta iela

 Atsauces 

Kategorija:Ielas Latgales apkaimē